चीन की बह्मपुत्र नदी की धारा मोड़ने की योजना  
चीन ब्रह्मपुत्र नदी की धारा मोड़ने की योजना बना रहा है जिससे भारत के साथ एक बार फिर तनातनी का माहौल बन सकता है।
चीन ब्रह्मपुत्र नदी की धारा मोड़ने की योजना बना रहा है जिससे भारत के साथ एक बार फिर तनातनी का माहौल बन सकता है। पिछले साल चीन ने ब्रह्मपुत्र नदी पर पनबिजली परियोजना शुरू करने का ऐलान किया था और ये भरोसा दिलाया था कि इस प्रोजेक्ट से भारत और बांग्लादेश में ब्रह्मपुत्र नदी के बहाव पर कोई असर नहीं पड़ेगा लेकिन तिब्बत में बिजली संकट से निपटने के लिए चीन ने ब्रह्मपुत्र नदी के पानी को शिनच्यांग की ओर ऊपरी इलाकों की ओर ले जाने की योजना बनाई है ताकि वहां पनबिजली पैदा की जा सके।  चीन की सरकारी न्यूज़ एजेंसी ने भी इसकी पुष्टि की है। इस पर भारतीय अधिकारियों का कहना है कि ब्रह्मपुत्र नदी की धारा मोड़े जाने का अब तक कोई सबूत सामने नहीं आया है फिर भी इस मामले पर बारीकी से नज़र रखी जा रही है।